**Általános Kampányos Feltételek  
UPC MOBIL**



**SZIGORÚAN BIZALMAS!**

|  |  |
| --- | --- |
| **Kampány:** | Full Commercial Launch – 2015 |
| **Kampány indulás dátuma:** | 2015. március 9. |
| **Dokumentum neve:** Mobil\_FCL\_201503.docx | |
|  | |

TARTALOM

[A. Általános feltételek 3](#_Toc410409618)

[A.I Időbeli hatály 3](#_Toc410409619)

[A.II Területi hatály 3](#_Toc410409620)

[A.III Érintett ügyfélkör 3](#_Toc410409621)

[B. A kampány újdonságai 4](#_Toc410409622)

[B.I Az általános kampány újdonságai 4](#_Toc410409623)

[B.I.1 Újdonságok országos területen 4](#_Toc410409624)

[1.1 UPC Mobil ajánlatok (full MVNO) 4](#_Toc410409625)

[1.2 Mobilinternet ajánlatok (light MVNO) 4](#_Toc410409626)

[1.3 Eszközértékesítés 4](#_Toc410409627)

[B.I.2 Újdonságok monori területen 4](#_Toc410409628)

[B.I.3 Újdonságok az Online csatornán 4](#_Toc410409629)

[C. Kampány feltételek 5](#_Toc410409630)

[C.I Általános kampányos ajánlatok és szabályok 5](#_Toc410409631)

[C.I.1 Országos terület 5](#_Toc410409632)

[1.1 UPC Mobil (full MVNO) ajánlatok 5](#_Toc410409633)

[1.1.1 Szerződéskötés általános feltételei 5](#_Toc410409634)

[1.1.2 Hitelképességi vizsgálat (credit check) 6](#_Toc410409635)

[1.1.3 Saját beüzemelés feltételei 6](#_Toc410409636)

[1.1.4 Szerződés időtartama 6](#_Toc410409637)

[1.1.5 Fizetési feltételek 6](#_Toc410409638)

[1.1.6 UPC Mobil tarifacsomagok 6](#_Toc410409639)

[1.1.7 Értéknövelt szolgáltatások (VAS) 8](#_Toc410409640)

[1.1.8 Egyéb díjak és szolgáltatások 11](#_Toc410409641)

[1.2 Eszközértékesítés 13](#_Toc410409642)

[1.2.1 Általános szabályok 13](#_Toc410409643)

[1.2.2 Mobiltelefon készülékek 14](#_Toc410409644)

[1.2.3 Mobiltelefon kiegészítők 15](#_Toc410409645)

[1.3 Mobilinternet ajánlatok (light MVNO) 15](#_Toc410409646)

[1.3.1 Általános értékesítési feltételek 15](#_Toc410409647)

[1.3.2 Single mobilinternet szolgáltatás értékesítési feltételei 17](#_Toc410409648)

[1.3.3 Mobilinternet szolgáltatás értékesítésnek feltételei kábeles alapszolgáltatással rendelkező vagy azt egyidejűleg megrendelő előfizetők esetén 17](#_Toc410409649)

[1.3.4 Speciális 3 GB + 1 GB duál ajánlat 18](#_Toc410409650)

[1.3.5 USB modem vásárlásának feltételei 18](#_Toc410409651)

[1.3.6 Határozott idejű mobilinternet szerződés megszüntetése esetén terhelendő díjak 18](#_Toc410409652)

[1.3.7 A saját beüzemelés szabályai upc mobilinternet rendelése esetén 19](#_Toc410409653)

[1.3.8 Az értékesített USB modemekre vállalt jótállás feltételei 19](#_Toc410409654)

[1.3.9 Az USB modemek személyes értékesítésére és a garanciális ügyek intézésére jogosultsággal rendelkező SHOP-ok a következők 20](#_Toc410409655)

[C.I.2 Monori terület ajánlatai 20](#_Toc410409656)

[C.I.3 Online értékesítés a kampányban 21](#_Toc410409657)

# Általános feltételek

## Időbeli hatály

A 2015 Q1-es mobilkampány 2015. március 9-től visszavonásig érvényes.

## Területi hatály

UPC Magyarország Kft. szolgáltatási területei és szolgáltatási területein kívül is (=az egész világon).

## Érintett ügyfélkör

Meglévő és új lakossági (RES) előfizetők.

# A kampány újdonságai

## Az általános kampány újdonságai

### Újdonságok országos területen

#### UPC Mobil ajánlatok (full MVNO)

A Full Commercial Launch (továbbiakban FCL) során a bevezetésre kerül 4 új mobil tarifacsomag kétféle árponttal (kampányos ár, listaár). Fontos változás, hogy egy lakossági ügyfél maximum 3 db SIM-mel rendelkezhet.

#### Mobilinternet ajánlatok (light MVNO)

A mobilinternet ajánlatok a 2014.Q4-es, 2014. december 8-án életbe lépett ÁKF-hez képest nem változtak. Jelen dokumentumba változatlan tartalommal kerültek átemelésre.

#### Eszközértékesítés

Mobiltelefon eszköz esetén CCL készülék portfólió változni fog. Bevezetésre kerül 7 új készülék típus a már ismert 3-féle fizetési konstrukcióval (listaár, kampányos ár egy összegben, kampányos ár részletre). A CCL portfólióból 2 készüléket megtartunk, 2 készülék értékesítése pedig megszüntetésre kerül.

A mobilinternet és a tablet eszközök értékesítési szabályai is átemelésre kerültek a 2014.Q4-es NCA ÁKF-ből. Mobilinternet termékeknél nem lesz változás, míg a Tablet eszközök értékesítési szabályai változnak a credit check bevezetése miatt. A tablet eszközök közül 2 termék értékesítését megszüntetjük.

### Újdonságok monori területen

Jelen dokumentumban szereplő országos ajánlatok változatlan feltételekkel érvényesek monori területen is.

### Újdonságok az Online csatornán

A 2015 Mobil FCL kampány indulásával egy időben élesedik a mobil ajánlatokat tartalmazó új UPC Webshop (jelenleg kábeles megrendelési felület) 1. fázisa, valamint a lokális My UPC felület mobiltelefon szolgáltatással kapcsolatos továbbfejlesztése.

# Kampány feltételek

## Általános kampányos ajánlatok és szabályok

### Országos terület

#### UPC Mobil (full MVNO) ajánlatok

##### Szerződéskötés általános feltételei

A UPC Mobil tarifacsomagok megrendelhetők tetszőleges kábeles termékek mellé és anélkül is. A kábeles csomagajánlatok és értékesítési szabályaik a lakossági kábeles Általános Kampányos Feltételek dokumentumban vannak rögzítve.

Egy lakossági ügyfél maximum 3 db SIM-mel rendelkezhet (jelenleg ez megegyezik maximum 3 db UPC Mobil előfizetéssel). Ezeket megvásárolhatja egyszerre vagy részletekben.

A kábeles termékek határozott idejű szerződéssel együtt járhatnak, míg a UPC Mobil szolgáltatásokat mindig határozatlan idejű szerződéssel értékesítjük.

Jelen dokumentumban részletezett csomagoknak nincs külön társasházi (MDU) és nem társasházi (non-MDU) havidíja, valamint szerződési ideje (hűség) sem, de ha egy előfizető egyszerre vásárol UPC Mobil és UPC kábeles terméket is, akkor a kábeles részét továbbra is meg kell bontani MDU és non-MDU szinten, valamint a szerződés ideje szerint más áron kapja meg a kábeles terméket. UPC Mobil csomagokra akkor sem értelmezett a határozott idejű szerződés, ha az előfizető akár a UPC Mobillal egy időben akár máskor a kábeles egy vagy több kábeles termékre határozott idejű szerződést ír alá.

UPC vezetékes telefon és UPC mobil csomagok között nincs átjárhatóság, tehát egyikről a másikra módosítani nem lehetséges.

A UPC mobil adat tarifacsomagok (light MVNO) csomagok és UPC Mobil csomagok között nincs átjárhatóság, tehát egyikről a másikra módosítani nem lehetséges.

Az előfizetőknek lehetőségük van csak SIM kártyát vásárolni (SIM ONLY), csak készüléket vásárolni (DEVICE ONLY) vagy egyszerre SIM kártyát és készüléket vásárolni.

A UPC mobilajánlatok esetében a szolgáltatás átadási pontja a SIM kártya.

##### Hitelképességi vizsgálat (credit check)

Jelen dokumentumban részletezett tarifa- és/vagy készülékajánlatokra való jogosultság feltételét és mértékét (pl.: előleg) minden esetben a hitelképességi vizsgálat (credit check) eredménye határozza meg.

Hitelképességi vizsgálatot a rendszer automatikusan végzi, eredménye a következőket befolyásolja:

* Elérhető készülékek és azok árai és fizetési konstrukciói (utólagos készülékvásárlás is).
* Az igényelt tranzakció (vásárlás, módosítás) véglegesítéséhez szükséges előfizető által fizetendő előleg mértéke és az előleg előfizető számláján való visszaforgatás feltétele.

Az előleg több elemből tevődik össze, de az értékesítők és az ügyfelek csak egy végső összeget fognak látni az adott ügyfél, ajánlat és készülékfizetési konstrukcióhoz. Ezt az előleget azonnal, az első eszköz átvételekor (SIM kártya és/vagy mobiltelefon) ki kell fizetnie az ügyfélnek (tehát vagy a futárnál vagy a Shopban), és három megfizetett számla visszaforgatódik a havidíjakba.

A hitelképességi vizsgálatot jelen kampánytól kiterjesztjük a tabletekre is. Mostantól a tableteket egységesen mobileszközként kezeljük, így a hitelképességi vizsgálat szabályai rájuk is vonatkoznak.

##### Saját beüzemelés feltételei

Mobil szolgáltatás csak és kizárólag saját beüzemeléssel (shopos és/vagy futáros self-install) kérhető, de több termékkategória rendelése esetén (amikor kábeles terméket is rendel az ügyfél, amit technikusi beüzemeléssel kér) lehetőség van arra, hogy az ügyfél egyféle munkalapon kétféle kiszállítási módot (self-install kiszállítás, illetve full-install technikusi kiszállás) is kérjen, viszont termékkategóriánként csak egyféle kiszállítási mód kérhető.

##### Szerződés időtartama

A UPC mobilcsomagokat határozatlan idejű konstrukcióval értékesítjük.

##### Fizetési feltételek

Amennyiben e-számlát kér az ügyfél, úgy az e-számlát az egy ügyfélszámon található összes szolgáltatásra kell igényelni (alszámlára nem bontható).

Minden új és meglévő előfizetőre is érvényes, hogy amennyiben vállalja, hogy számláját díjnet szolgáltatáson keresztül fizeti, akkor 1500 Ft-os egyszeri jóváírást kap, illetve ha csoportos beszedési megbízás útján rendezi, akkor egyszeri 500 Ft-os jóváírást kap.

##### UPC Mobil tarifacsomagok

###### Havidíjak

Minden tarifacsomagnak 2 árpontja van:

|  |  |
| --- | --- |
| **Havi díj típusa** | **Ügyfélkör** |
| **Kampányos ár** | Minden meglévő UPC-s ügyfél (Korábbi kábeles és/vagy mobilinternet előfizető vagy a vásárlás pillanatában kábeles és/vagy mobilinternet előfizető lett.) |
| **Listaár** | Bárki (footprint és off-footprint is) |
|  | |

###### Korábbi CCL kampány tarifái

FONTOS SZABÁLY, HOGY MÁRCIUS 9-TÓL A MEGLÉVŐ ÜGYFELEK EZEKEN NEM VÁLTOZTATHATNAK, HA BÁRMILYEN MÓDOSÍTÁSI IGÉNYÜK VAN, AKKOR AZ ÚJ FCL CSOMAGRA KELL VÁLTANIUK.

###### FCL kampány tarifái

Az alábbi új mobilcsomagok kerülnek bevezetésre.

ÁSZ belépési díj: bruttó 10 566,4 Ft.

Kampányos belépési díj: 0 Ft

|  |  |  |  |  |
| --- | --- | --- | --- | --- |
| **Tarifacsomagok\*** | **Freedom S\*\*** | **Freedom M** | **Freedom L** | **Freedom XL** |
| **Havidíj** | | | | |
| **Kampányos ár** | 2 990 Ft | 3 990 Ft | 5 990 Ft | 11 990 Ft |
| **Listaár** | 5 990 Ft | 9 990 Ft | 14 900 Ft | 29 990 Ft |
| **Feltételek** | | | | |
| **Benne foglalt hang (perc)** | 50 | Hálózaton belül korlátlan + 100 | Hálózaton belül korlátlan + 300 | korlátlan |
| **Benne foglalt SMS (db)** | 50 | Hálózaton belül korlátlan + 100 | Hálózaton belül korlátlan + 300 | korlátlan |
| **Benne foglalt adat (MB)** | korlátlan | korlátlan | korlátlan | korlátlan |
| **Adatletöltési sebesség** | 1 Mbps | 1 Mbps | 2 Mbps | 4 Mbps |
| **Perc és SMS forgalmi díj a havidíjban foglaltak elhasználása után\*\*\*** | 25 | 25 | 25 | n/a |
| **Számlázás** | Perc alapú | | | |
| **Tarifahűség** | nincs; szabad módosítás, lemondás | | | |
| **Lehetséges kiegészítő szolgáltatások külön díj ellenében** | Családi csomag, Kedvenc szám, Roaming napijegy | Családi csomag, Kedvenc szám, Roaming napijegy | Családi csomag, Kedvenc szám, Roaming napijegy | Családi csomag, Roaming napijegy |
| \*A fenti táblázatban szereplő hívásdíjak a belföldi, normál díjas hívásokra vonatkoznak. Az árak bruttóban értendők. **\*\* Fontos, hogy a Freedom S csomag csak Freedom M, L és/vagy XL tarifacsomag mellé értékesíthető (rendszerek által támogatott módon). Jelenjen meg UFE-ban, hogy “csak Freedom M/L/XL csomag mellé lehetséges”.** \*\*\* Minden belföldi, normál díjas irányba. | | | | |

##### Értéknövelt szolgáltatások (VAS)

###### Családi csomag

A Családi Csomag (Closed User Group - CUG) egy ügyfélszám (account) alatt értelmezett szolgáltatás, amelyben az ügyfélszám alatti, kiválasztott SIM-kártyák havi díj ellenében egymást kedvező belföldi percdíjért (0 Ft) hívhatják. Az adott Családi Csomag szolgáltatás egy ügyfélszám alá bevont, választott UPC-s SIM-kártyákra vonatkozik és csak egymás közötti belföldi hívásokra használható fel.

Családi Csomag havidíja a bevont SIM-kártyánként fizetendő

* Kampányos ár FreedomS csomag mellé: bruttó 490 Ft/SIM
* Kampányos ár Freedom M, Freedom L és Freedom XL csomag mellé: 0 Ft/SIM
* Listaár: bruttó 1990 Ft/SIM ÁSZF listaár

Bevonható maximális SIM-kártyák száma a lakossági ügyfélkörben: 3 db.

Családi Csomagban résztvevő SIM-ek közti díjszabás (belföldön): 0 Ft/perc

Családi Csomag bármelyik mobil tarifacsomag mellé értékesíthető, azonban Freedom M, Freedom L és Freedom XL csomagokhoz csak 0 Ft-ért, mivel a csomag önmagában hálózaton belül korlátlan beszélgetést biztosít. Ezen csomagok mellé csak technikai okok miatt szükséges a Családi csomag aktiválása abban az esetben, ha az ügyfélszám alatt egy Freedom S csomaghoz megrendelésre került a Családi csomag.

Családi Csomag hűség nélküli, bármikor lemondható, módosítható (visszaélésre használt többszöri módosítást ÁSZF-ben szabályozzuk, ilyenkor utólagos módosítási díjat) terhelünk).

Családi csomag megrendelése/lemondása esetén nincs tört havi számlázás! Hóközi megrendelés/lemondás esetén is a teljes havidíj kerül kiszámlázásra.

Ha csak egy SIM maradna a Családi Csomagban, akkor az ügyintéző figyelmeztető jelzést kap, hogy a folyamat a Családi Csomag szolgáltatás lemondásával jár.

###### Egy SIM kártyához csak egy Családi csomag értékesíthető. Amely SIM kártyákra rögzítve van a Családi csomag, azok a SIM kártyák vehetik igénybe a kiegészítő szolgáltatás előnyeit.

###### Kedvenc szám

A Kedvenc szám szolgáltatás (whitelist) keretében havi díj ellenében egy adott ügyfél maximum 5, akár más ügyfélszámhoz tartozó vagy bármilyen belföldi normál díjas vezetékes vagy mobiltelefonszámot beállíthat, amelyeket kedvezőbb percdíjért hívhat.

Kedvenc szám havidíja (függetlenül a megadott telefonszámok számától)

* Kampányos ár: bruttó 990 Ft/SIM
* Listaár: bruttó 3990 Ft/SIM ÁSZF listaár

Bevonható maximális telefonszámok száma a lakossági ügyfélkörben: 5 db

Kedvenc számokra vonatkozó kedvezményes díjszabás (belföldön): bruttó 5 Ft/perc. a csomagban foglalt lebeszélhetőség felhasználását követően.

Csak belföldi, normál díjas telefonszámok vonhatók be (akár vezetékes, akár mobil bármelyik szolgáltatótól)

Kedvenc szám szolgáltatás hűség nélküli, bármikor lemondható, módosítható (visszaélésre használt többszöri módosítást ÁSZF-ben szabályozzuk, ilyenkor utólagos módosítási díjat terhelünk)

Az utolsó szám törlésével a Kedvenc szám szolgáltatásból az ügyintéző figyelmeztető jelzést kap, hogy a folyamat a szolgáltatás lemondásával jár.

Kedvenc szám megrendelése/lemondása esetén nincs tört havi számlázás! Hóközi megrendelés/lemondás esetén is a teljes havidíj kerül kiszámlázásra

Egy SIM-nek csak egy Kedvenc szám szolgáltatása lehet.

Üzletileg Kedvenc szám szolgáltatást csak a Freedom S, M és L csomaggal kívánunk értékesíteni.

###### Roaming napijegy

A Roaming napijegy 30 MB egyszeri díjas, nem megújuló szolgáltatás, amely az aktiválásától számítva 1 napig érvényes.

Roaming napijegy díja:

* Kampányos ár: bruttó 990 Ft/SIM
* Listaár: bruttó 9990 Ft/SIM ÁSZF listaár

Felhasználható: csak Roaming zone 1 (EU)-ban.

###### Wi-Free

A UPC Wi-Free szolgáltatást minden UPC mobilelőfizető számára is kérjük elérhetővé tenni. .Azonban a UPC mobilelőfizetés adattartalmát nem kívánjuk tovább osztani semmilyen formában. A Wi-Free szolgáltatás igénybevételének nincs külön díja.

##### Egyéb díjak és szolgáltatások

Általános szabály, hogy listaáras mobil tarifacsomag értékesítés esetén az egyszeri díjakat és szolgáltatásokat is listaáras áron kell számlázni.

###### Számválasztás

Ügyfél által választott mobiltelefonszám: három kategóriájú „szép” szám létezik, az alábbi táblázatban jelölt díjakon. Az alább csatolt excel táblában vannak a szép szám maszkok.

******

Amennyiben az ügyfél nem szép számot, hanem egyedi telefonszámot választ (mást, mint amit felajánlottunk neki), akkor van egy „választott szám” egyszeri díj. Számhordozáskor ideiglenes számra nem lehet választott/ szép számot kérni.

###### Számcsere

Az ügyfél egyszeri díj ellenében igényelheti telefonszámának cseréjét. Ekkor három elérhető telefonszám-lehetőség közül választhat.

Ha az MSISDN csere során az ügyfél szépszámot, vagy egyedi számot igényel, akkor az MSISDN csere mellett a szépszám díját is felszámítjuk.

Amikor a számhordozás során a UPC-s számot a behordozottra cseréljük, az MSISDN csere díjától eltekintünk.

###### Tarifacsomag és kiegészítő szolgáltatások szolgáltatásmódosítási díja

Alapesetben semmilyen módosítási díjat nem kell kiterhelni, minden mobil tarifacsomag és kiegészítő szolgáltatás hűség nélkül van. Ezeket a díjakat az ÁSZF fogja tartalmazni, hogy visszaélés esetén utólag ki tudjuk terhelni.

Egy számlázási cikluson belül egy tarifamódosítás engedélyezett díjmentesen. Többszöri módosítások esetén egyszeri díjat számolunk fel.

###### SIM kártya csere

Ha az ügyfél SIM kártyáját ellopják tőle (és hoz rendőrségi jegyzőkönyvet a lopás bejelentéséről) vagy meghibásodott, a SIM csere díjtalanul igényelhető.

Ha az ügyfél olyan mobilkészüléket vásárol, amely a jelenleg nála lévő SIM kártyával nem használható, akkor a csere díjmentes.

Egyéb esetekben (ügyfél kéri, megrongálta) ügyfél kéri) a SIM cserére egyszeri díjat számolunk fel.

###### Egyszeri díjak összefoglaló táblázat

|  |  |  |
| --- | --- | --- |
| Választott szám | 4900 | Ügyfél által választott mobil telefonszám |
| Szép szám - Silver | 5900 |
| Szép szám - Gold | 6900 |
| Szép szám - Platinum | 7900 |
| Kampányos tarifamódosítási díj | 0 |  |
| Tarifamódosítás díj | 1490 | Visszaélés esetén kiszámlázható |
| Kampányos kieg.szolg. módosítási díj | 0 |  |
| Kiegészítő szolgáltatás módosítási díj | 490 | Visszaélés esetén kiszámlázható |
| Listaáras belépési díj | 10 566,40 | ugyanaz, mint a kábeles |
| Kampányos belépési díj | 0 |  |
| SIM-csere | 1990 |  |
| SIM-csere | 0 |  |
| Telefonszám-módosítási díj | 1990 |  |
| Előfizetői jogviszony átírása | 4000 |  |
| PIN/PUK kód kiadása | 350 |  |
| Korlátozás esetén fizetendő havidíj tarifacsomagoknál | 1500 |  |
| Visszakapcsolási díj korlátozásból | 3000 |  |
| Szüneteltetés esetén fizetendő havidíj tarifacsomagoknál | 490 |  |
|  |  |  |
| Visszakapcsolás szüneteltetésből | 490 |  |
|  |  |  |
| Hívásrészletező, egyszeri | 0 |  |
| Hívásrészletező, rendszeres | 0 |  |
| Számhordozás díja | 0 |  |
| Névátírás | 1990 | A névátírás díja 2 vagy több, korábban külön ügyfélszámon szereplő mobiltelefonszám egyidejű, egy ügyfélszámra történő behordozása esetén 0 Ft. Családon belüli névátírás már 1 SIM esetén is 0 Ft. |
| Számlamásolat (Ft/db) | 490 |  |
| Kiegészítő kiszállítási költsége | 990 | Futár által kézbesített szállítási díjtételek (amennyiben csak kiegészítő(k) rendelése történt telefonos ügyfélszolgálaton, és azok értéke kevesebb, mint 10.000 Ft, akkor 990 Ft-os díjat terhelünk. |

#### Eszközértékesítés

UPC Mobil és Tablet értékesítés hitelképességi vizsgálathoz kötött. A hitelképességi vizsgálat eredményétől függően az előfizető az alábbi kétféle eszközár valamelyikére válhat jogosulttál.

|  |  |
| --- | --- |
| **Havi díj típusa** | **Ügyfélkör** |
| **Kampányos ár** | Minden meglévő UPC-s ügyfél (Korábbi kábeles és/vagy mobilinternet előfizető vagy a vásárlás pillanatában kábeles és/vagy mobilinternet előfizető lett.) |
| **Listaár** | Bárki (footprint és off-footprint is) |
|  | |

##### Általános szabályok

Listaáron a credit check alapján jogosult bármely személy vehet mobilkészüléket, akár UPC-s alapterméket nem vásároló vagy UPC-s szolgáltatással nem rendelkező, szolgáltatási területen és azon kívül lakó személy is.

A kampányos egyösszegű és a kampányos részletfizetéses konstrukció teljes összege megegyezik. A készülékre nincs hűség, vagyis nem terhelük büntetést. Részletfizetéses esetben ügyfél kikötés (teljes kikötés) esetén a fennmaradó részletek terhelendőek. Ha csak a valamelyik mobil vagy minden mobil szolgáltatása szűnik meg az ügyfélnek, de a kábeles szolgáltatásaiból legalább egy aktív (a mobilinternetet is beleértve), akkor fizetheti tovább a készülék részleteket. Ha az előfizető összes alapszolgáltatása a részletfizetési futamidő alatt bármely okból megszűnik, úgy a hátralevő részletek egy összegben kiszámlázásra kerülnek. Átírás esetén a készülékrészlet is átruházható kell, hogy legyen az új ügyfélszámra. A rendszernek a költözést kell támogatnia, amikor az ügyfélszám nem változik, ámbátor más ügyfélszámra nem lehet áthelyezni.

Amennyiben UPC szempontjából új ügyfél kábeles és mobilszolgáltatást egyidőben rendel, csak SHOP-ban vásárolhat részletfizetésre eszközt, és üzleti szabályként SHOP-ban is csak bankkártyás/hitelkártyás fizetéssel. Online csatornán csak a kampányos egyösszegű ár rendelhető meg új ügyfelek számára – Részletek az „Online értékesítés” fejezetben). Amennyiben UPC szempontjából új ügyfél csak mobil terméket vesz, csak a listaáras készülékárra jogosult.

Minden készüléktámogatott esetben van egy, illetve két éves határozott idejű szerződés (készülékhűség), ami azt jelenti, hogy ha az ügyfél hűségidőn belül minden mobilszolgáltatását lemondja, akkor a listaár és a készülék-támogatott ár közötti különbséget kiterheljük. A készülék-hűségidő a részletfizetéses konstrukciónál megegyezik a készülék részletfizetés idejével, tehát a 12 havi a konstrukció, akkor 12 hó a hűség, ha 24 hónapig kell fizetni a részleteket, akkor 24 hónap a készülékhűség, míg az egyösszegűnél külön definiálva van.

Egy ügyfél egy időben tetszőleges számú készülékfizetési konstrukcióval rendelkezhet, de ha az ügyfélnek van futó részletfizetéses konstrukciója, akkor az alábbi feltételnek teljesülnie kell:

az egy időben futó összes részletfizetések összege (beleértve minden részletfizetést, így a tabletet és a havidíjtartozást is, és beleértve az éppen vásárolni kívánt új eszköz részletét is) nem haladhatja meg a havi bruttó 10 000 Ft-ot.

Készülékre csak DOA (3 napon belüli csere) értelmezhető, 8 napos elállás nem.

A készülék az ügyfél tulajdona marad, és arra a hatályos ptk. adásvétel részében leírtak az irányadóak (pl.: termékszavatosság, garancia), az ehhez szükséges összes nyomtatványt és dokumentumot az ügyfeleknek át kell tudnunk adni a megfelelő helyen és időben.

##### Mobiltelefon készülékek

|  |  |  |  |  |  |  |
| --- | --- | --- | --- | --- | --- | --- |
| **Készülékek\*** |  | **Listaár** | **Kampányos ár** | | | |
|  | **Egyösszeg** | **Részletfizetés** | | |
| **Szín** | **Kezdő-részlet** | **12 havi részlet** | **24 havi részlet** |
| Samsung Galaxy S Duos 2 | Fekete | 31 900 | 28 800 | - | 2 400 |  |
| *Samsung Galaxy S Duos 2* | *Fehér* | *31 900* | *28 800* | *-* | *2 400* |  |
| LG L70+ | Fekete | 50 400 | 45 600 | - | 3 800 |  |
| Samsung Galaxy Core Prime G360 | Sötétszürke | 52 600 | 48 000 | - | 4 000 |  |
| LG L80+ | Fekete | 64 200 | 58 800 | - | 4 900 |  |
| Samsung Galaxy Grand Prime G530 | Ezüst | 73 200 | 67 200 | - |  | 2 800 |
| Samsung Galaxy A3 A300 | Fekete | 94 800 | 86 500 | 4 900 |  | 3 400 |
| *Samsung Galaxy A3 A300* | *Arany* | *94 800* | *86 500* | *4 900* |  | *3 400* |
| Sony Xperia Z1 compact | Fekete | 114 700 | 104 900 | 8 900 |  | 4 000 |
| Samsung Galaxy S5 mini | Fekete | 115 900 | 104 900 | 8 900 |  | 4 000 |
| *Samsung Galaxy S5 mini* | *Fehér* | *115 900* | *104 900* | *8 900* |  | *4 000* |
| Samsung Galaxy A5 A500 | Fekete | 136 500 | 125 100 | 9 900 |  | 4 800 |

**Tabletek**

**A tablet eszközök egyösszegű megvásárlására jogosult minden olyan upc előfizető, aki:**

* hitelképességi vizsgálat alapján nem kerül elutasításra
* a hitelképességi vizsgálat eredményeként esetlegesen meghatározott előleget megfizeti

A tablet eszközök egyösszegű vásárlásának feltételei a továbbiakban megegyeznek a mobilkészülékek ilyen konstrukcióban történő vásárlásának feltételeivel.

A részletfizetés mindaddig fenntartható, amíg az ügyfélnek legalább 1db alapszolgáltatása (mobilinternetet is beleértve) van, tehát aktív státuszú. Monoron legalább 3 termékkel rendelkező ügyfelek vehetnek tabletet, kizárólag shopban.

Ha az előfizető összes alapszolgáltatása a részletfizetési futamidő alatt bármely okból (felmondás, díjtartozás miatti kikapcsolás) megszűnik (teljes kikötés), úgy a hátralevő részletek egy összegben kiszámlázásra kerülnek.

**Elérhető tablet eszközök**

|  |  |  |  |  |  |  |
| --- | --- | --- | --- | --- | --- | --- |
| **Készülékek\*** | | **Listaár** | **Kampányos ár** | | | |
| **Egyösszeg** | **Részletfizetés** | | |
| **Kezdő-részlet** | **12 havi részlet** | **24 havi részlet** |
| BEEX S4 | | 21 307 | 19 370 | 1490 | 1 490 |  |
| Alcatel Pop7 3G | | 38 357 | 34 870 | 4990 | 2 490 |  |
| Samsung Tab 3 Lite 7.0 Wi-Fi | | 49 907 | 45 370 | 3490 | 3 490 |  |
| Samsung Tab 3 Lite 7.0 Wi-Fi + 3G | | 79 607 | 72 370 | 6490 | 5 490 |  |
| Samsung Tab 3 7.0 Wi-Fi + 3G\*\* | | 90 000 | 0 | - | - | - |
| Apple iPad mini 16 GB Wi-Fi | | 108 537 | 98 670 | 7590 | 7 590 |  |
|  |

##### Mobiltelefon kiegészítők

Az alábbi kiegészítőket szeretnénk értékesíteni a fenti mobiltelefonokhoz:

* Samsung autós töltő USB aljzattal + micro USB kábel: bruttó 3990 Ft kampányos ár (6990 Ft ÁSZF listaár)
* Samsung microSDHC kártya 8GB standard Class4: bruttó 2990 Ft kampányos ár (5990 Ft ÁSZF listaár)

A kiegészítők bármikor, bármely UPC-s ügyfélszámmal rendelkező ügyfeleknek értékesíthetők, amennyiben nincs fennálló tartozásuk és nincsenek korlátozva (megegyezik a kábeles értékesítés szabályával). UPC-s ügyfélszámmal nem rendelkező személy kiegészítőt csak shopban azonnali fizetéssel és átvétellel vásárolhat

#### Mobilinternet ajánlatok (light MVNO)

##### Általános értékesítési feltételek

A upc mobilinternet esetében a szolgáltatás átadási pontja a SIM kártya.

A szolgáltatást csak SIM kártyával azon ügyfeleknek kínáljuk, akiknek van a befogadására alkalmas készülékük, pl. táblagép, netbook stb. USB modemet akkor célszerű igényelni, ha az eszköz nem tud SIM kártyát befogadni, pl. notebook vagy asztali PC.

A upc mobilinternet csomagoknak nincs külön társasházi és nem társasházi havidíja. A határozott időre megrendelt mobilinternet csomagnak a szerint van eltérő havidíja, hogy az előfizető igényel-e a szolgáltatáshoz USB modemet, vagy sem.

Ha az előfizető a mobilinternet szolgáltatáshoz USB modemet is igényel, akkor azt meg kell vásárolnia.

Amennyiben a határozott idejű mobilinternet csomag mellé az előfizető USB modemet is kér, akkor csak a választott csomag magasabb havídíjára fizethet elő és az USB modemet 1 Ft értéken meg kell vásárolnia.

Amennyiben az előfizető listaáron (határozatlan időre) kívánja igénybevenni az adott mobilinternet csomagot és USB modemet is kér, akkor a megrendeléssel egyidőben a modem kedvezmény nélküli teljes vételárát is ki kell fizetnie.

A határozott időre megrendelt mobilinternet csomagok esetén a hűségidő egységesen 24 hónap.

A upc mobilinternet és kábelinternet csomagok között nincs átjárhatóság, tehát egyikről a másikra módosítani nem lehetséges. Amennyiben tehát a Fiber Power internettel rendelkező ügyfél mobilinternetre szeretne váltani, az a Fiber Power lemondásával jár és új mobilinternet megrendeléssel.

A mobilinternet csomagokon belüli le- és felfelé módosítás az alábbi táblázatba foglalt szabályok alapján lehetséges a határozott idejű szerződés figyelembe vétele és a hűségöröklő működése mellett.

**FEL** = felfelé módosítás, **LE** = lefelé módosítás, **LOJ** = lojalitás



SIM ONLY mobilinternet előfizető bármely magasabb adatforgalmi kerettel rendelkező csomagra (SIM ONLY vagy SIM+USB) módosíthat felfelé. Ha felfelé módosításkor a SIM+USB csomagot választja, az USB modemet meg kell vásárolnia.

SIM+USB mobilinternet előfizető csak SIM+USB csomagra módosíthat felfelé. Ilyen esteben csak szolgáltatás csomag módosítás történik. Újabb USB modem nem kerül értékesítésre.

Kábeles szolgáltatás megléte esetén a szabályt Webshop is támogatja. Single mobilinternet szolgáltatás esetén más rendszerekben kell a rögzítést elvégezni a szabálynak megfelelően.

8 napon belüli mobilinternet szolgáltatás-lemondás esetén egyszeri, 500 Ft-os adminisztrációs díjat számolunk fel.

E kampány ideje alatt a 2540 Ft-os csomagmódosítási díjat nem terheljük.

A 2. és 3. mobilinternet szolgáltatást ugyanazon igénybevételi és havidíj feltételekkel kínáljuk az ügyfélnek, mint az 1. szolgáltatását.

Amennyiben a szolgáltatás sebességének lassítását követően, még az adott tárgyhónapban az ügyfél magasabb szolgáltatási csomagra módosít, a lassítás megszűnik, és az új szolgáltatási csomagra vonatkozó feltételek azonnal életbe lépnek.

##### Single mobilinternet szolgáltatás értékesítési feltételei

A single (más UPC vezetékes szolgáltatás nélküli) upc mobilinternet szolgáltatást kizárólag Shopban értékesítjük. Ilyenkor az előfizetőnek SIM ONLY csomag rendelése esetén 3 hónap havidíjat, míg SIM + USB csomag rendelése esetén 6 hónap havidíjat kell előre kifizetnie a szolgáltatás igénylésével egyidőben.

Az első számla kiállítását és kiegyenlítését követően az előfizető számára a UPC a számlát negyedéves gyakorisággal küldi meg, és az Előfizető ettől eltérő számlázási gyakoriságot nem választhat. Egyéb feltételek változatlanok.

##### Mobilinternet szolgáltatás értékesítésnek feltételei kábeles alapszolgáltatással rendelkező vagy azt egyidejűleg megrendelő előfizetők esetén

Kábeles alapszolgáltatással rendelkező, vagy azt a mobilinternet szolgáltatással egyidejűleg igénylő előfizetők az USB modem nélküli (SIM ONLY), valamint az USB modem értékesítést tartalmazó mobilinternet csomagokat minden UPC-s értékesítési csatornán megrendelhetik, beleértve a webshop (lakossági upc, 29-es körzet és B2B) csatornákat is.

##### Speciális 3 GB + 1 GB duál ajánlat

Az akciósan együtt értékesített 3 GB és 1 GB-os mobilinternet csomag két külön termék érétkesítést (RGU) jelent, és az ajánlati táblában megadott árakon a számlán is külön tételként szerepel. Egy ügyfél-számhoz csak 1 db 1 GB (1290 Ft) és 1 db 3 GB (1700 Ft) szolgáltatás értékesíthető!

Az ajánlat iénybevehető mobilinternet szempontjából új és a 3 GB mobilinternet csomagra 1 GB-ről felfelé módosító előfizetők számára egyaránt.

A 3 GB + 1 GB mobilinternet ajánlat értékesítése webshopban nem rendelhető!

##### USB modem vásárlásának feltételei

Mobilinternet rendelés során az előfizetőnek el kell döntenie, hogy “SIM only” (csak SIM kártya) konstrukciót választ vagy SIM+USB modemet rendel.

Amennyiben az Előfizető a mobilinternet szolgáltatás igénybevételéhez USB modemet is igényel, azt a UPC-től meg kell vásárolnia. Az USB modem vételára határozott időre rendelt mobilinternet szolgáltatás esetén az előfizető első szolgáltatási számláján kerül kiszámlázásra.

Ha az előfizető lista áron rendeli meg a mobilinternet szolgáltatást, akkor az USB modem kedvezmény nélküli vételárát a megrendeléssel együtt kell kifizetnie az értékesítési joggal rendelkező UPC SHOP-ban. Ez esetben a modem vételára kerül számlázásra.

Egy új mobilinternet szolgáltatás mellé 1 db USB modem igényelhető, amelyet a szolgáltatás igénylésével egyidőben kell az előfizetőnek megvásárolnia.

Már meglévő SIM ONLY mobilinternet szolgáltatás mellé utólag USB modem csak abban az esetben vásárolható, ha az előfizető meglévő szolgáltatási csomagján felfelé módosít. (1 GB > 3 GB, 6 GB vagy 3 GB B vagy 3 GB > 6 GB)

Meglévő mobilinternet előfizető, amennyiben már rendelkezik UPC-től vásárolt USB modemmel, további modem vásárlására nem jogosult. Kivételt képez az az eset, amikor az ügyfél jelzi, hogy a korábban megvásárolt modem megrongálódott, elveszett, vagy ellopták. Ebben az esetben a UPC lehetőséget biztosít az előfizető számára egy új modem teljes vételáron történő megvásárlására. Az ilyen esetek kezelése az erre kijelölt Shop-okban történhet.

##### Határozott idejű mobilinternet szerződés megszüntetése esetén terhelendő díjak

A mobilinternet szolgáltatástól 8 napon belül történő elállás lehetősége az USB modemre nem vonatkozik. Ilyen esetben az előfizető köteles a modemet 15 napon belül a UPC ügyfélszolgálati pontján leadni. Amennyiben ennek nem tesz eleget, úgy köteles a modem teljes vételárát a UPC részére megfizetni. Az időközben esetleg kiszámlázott kedvezményes vételár (1 Ft) ezzel egyidőben jóváírásra kerül.

Továbbá az előfizető 8 napon belüli elállás esetén köteles az 500 Ft adminisztrációs díj megfizetésére.

A modem teljes vételárát, valamint az adminisztrációs díjat ugyanazon számlán terheljük az előfizető részére.

Határozott idejű szerződés felmondása esetén az előfizető a kedvezményes havidíj és a listaáras havidíj közti különbözetet köteles megfizetni a szolgáltatás kezdete és felmondás közt eltelt időszakra. Plusz, ha megrendeléskor belépési díjkedvezményt is kapott annak különbözetét is beterheljük a bünti kalkulátorból.

Az USB modemre adott kedvezményt ilyen esetben nem terheljük!

##### A saját beüzemelés szabályai upc mobilinternet rendelése esetén

UPC kábellel nem lefedett területen a upc mobilinternet szolgáltatást csak SHOP-ban értékesítjük (futáros kiszállítás sincs, a berendezés csak a shop-ban vehető át és a belépési díjtól is eltekintünk).

Amennyiben jelenlegi előfizetőink (UPC és 29-es körzet: 1P, 2P vagy 3P ügyfelek) új alapszolgáltatásként csak UPC mobilinternetet rendelnek, ezt csak saját beüzemeléssel (SHOP vagy MPL) vehetik igénybe.

Amennyiben jelenlegi ügyfeleink a UPC mobilinternet mellé eszközmozgás nélküli felfelé módosítást is kezdeményeznek, a szolgáltatás csak saját beüzemeléssel vehető igénybe (SHOP vagy MPL).

UPC területen az üres HP-ra több alaptermékes ajánlatot kérő ügyfelek, valamint azok a meglevő 1P, 2P vagy 3P ügyfelek, akik eszközmozgással járó kábeltermék-megrendeléssel együtt kérik a upc mobilinternet terméket, választhatnak a technikusi kiszállás vagy a saját beüzemelés között.

A 29-es körzetben az ügyfelek a jelenlegi és megrendelt termékeik függvényében kaphatnak technikusi kiszállást, vagy választhatnak saját beüzemelést (DTV+mobil megrendelés saját beüzemeléssel működik).

##### Az értékesített USB modemekre vállalt jótállás feltételei

A UPC az USB modem vételárát tartalmazó számla fizetési határidejétől számítva 12 hónap jótállási kötelezettséget vállal az eszközre. Mivel az eszköz átadása az esetek túlnyomó részében már a számlázást megelőzően sor kerül, így a jótállási kötellezettség a gyakorlatban a 12 hónapot meghaladja.

Az előfizető a jótállásra vonatkozó jogosultságát azzal a wizard (határozatlan idejő szerződés esetén Kulcs Soft, illetve a 2014 Q2 kampánytól kezdve DAI számlával igazolhatja, amelyen az USB modem számlázásra került.

Külön jótállási jegy nem kerül kiállításra. A jótállás feltételei a UPC weboldalán elhelyezett tájékoztatóban érhetőek el.

A jótállási időn belüli meghibásodás esetén az eredetileg kiadottal azonos funkció ellátására alkalmas, új vagy felújított eszközre cseréljük a meghibásodott modemet. A cserét csak az üzemszerű használat során meghíbásodott modem esetén végezzük el. Az erre vonatkozó feltételeket a UPC weboldalon elhelyezett jótállási tájékoztató tartalmazza. A csere elvégzésével a jótállási idő nem hosszabbodik meg. Ilyen esetben nem kell eszközről számlát kiállítani.

A jótállással kapcsolatos, jelen pontban nem részletezett folyamatokat, ügykezelést a 2012. augusztus 21-én bevezetett Mobilinternet szolgáltatás garanciakezelő dokumentuma tartalmazza.

##### Az USB modemek személyes értékesítésére és a garanciális ügyek intézésére jogosultsággal rendelkező SHOP-ok a következők

**Budapesten:** Allee, Árkád, Blaha Lujza tér, Duna Pláza, Mamut

**Vidéken:** Monor, Debrecen, Miskolc, Nyíregyháza, Szolnok, Eger, Tatabánya, Székesfehérvár, Veszprém, Nagykanizsa, Pécs, Szombathely, Sopron, Dunaújváros

### Monori terület ajánlatai

Jelen dokumentumban szereplő országos ajánlatok változatlan feltételekkel érvényesek monori területen is.

### Online értékesítés a kampányban

#### A 2015 Mobil FCL kampány indulásával egy időben élesedik a mobil ajánlatokat tartalmazó új UPC Webshop (jelenleg kábeles megrendelési felület) 1. fázisa, melyben mind mobiltelefon ajánlatok (beleértve a kiegészítő szolgáltatásokat minden esetben), mind a készülékajánlatok értékesítése lehetséges, általános értékesítési szabályban megfogalmazott SIM-kártya darabszámig (a meglévő SIM-kártyák figyelembe vételével, és a a webshop 3 darabos maximumát figyelembe véve ).

#### A mobiltelefon ajánlatok és a készülékajánlatok értékesítését Monori Webshop rendszerben nem szükséges támogatni, mivel monori ügyfeleknek történő mobil ajánlatok és eszközök értékesítése kizárólag üzletben lehetséges jelenleg.

#### A UPC Webshop felületen listaáras ajánlatokat nem lehet megrendelni, azonban az online értékesítés lehetővé tétele szükséges a 1421-es online telefonszámon, valamint Call Me (Call Me Web, Call Me Back, Call Me Now) során történő értékesítés mobiltelefon szolgáltatások, valamint készülékajánlatok esetében.

#### A UPC Webshop továbbra is UPC szolgáltatási címet fogad el, így a UPC szolgáltatási területen kívül eső érdeklődők számára a UPC Webshop címbekérési hibaüzenetek módosítása, bővítése szükséges a UPC direct mellett a 1421-es online telefonszámmal, valamint a mobiltelefon díjcsomagokról szóló általános tájékoztatással (üzleti igénybejelentőn leadjuk, indulásra kérjük).

#### Az új webshop fejlesztésben élesedő Készülékkereső modult is fel kell készíteni a mobil készülékek listázására, készülékinformációk megjelenítésére, valamint a készülékajánlatok teljes körű értékesítésére, beleértve a mobiltelefonokat, táblagépeket és tartozékokat. Újdonság, hogy a webshop Készülékkereső moduljában a felhasználók bejelentkezés nélkül böngészhetnek és tehetnek kosárba készülékajánlatokat, valamint a fejlesztés második, áprilisi fázisától mobiltelefon, mobilinternet és/vagy kábeles ajánlatokat is.

#### A webshop felületen a Készülékkereső modulban böngésző, „nem bejelentkezett” felhasználóknak kampányos árakat, valamint készülékek esetén részletfizetési lehetőséget mutatunk konkrét opciókkal, szövegesen kiemelve a személyre szabottságot – ezzel is ösztönözzük, hogy a felhasználók azonosítsák magukat

#### A webshop rendszernek tudnia kell fogadni upc.hu oldalról az érvényben lévő mobil ajánlatokat mobiltelefon és mobilinternet ajánlat(ok)ra és készülék(ek)re vonatkozóan egyaránt:

##### akár többet is egy kattintásban (maximum 3 db komplett előfizetés készülékekkel)

##### minden ajánlati kombinációban (kiegészítő szolgáltatásokkal, kábeles előfizetéssel, készülékkel is)

##### minden olyan ajánlati elemmel, amit a felhasználók a megrendelési folyamatban kiválaszthatnak.

#### A webshop egyik új funkciója a kosár automatikus árazása (beleértve a külső rendszerből fogadott ajánlatokat valamint webshopon belül az esetleges termékcserét vagy árazási modell cseréjét is), mely során egy adott szolgáltatási csomaghoz vagy készülékhez tartozó, különböző árpontokat kezeli a rendszer az adott felhasználó (új vagy meglévő ügyfél) jogosultságainak függvényében. A kosárban történő ármeghatározást követően a felhasználó általános tájékozató ablakban értesül a kosarat érintő változásokról, miközben az érintett tétel(ek) nem kerül(nek) törlésre a kosárban.

#### A 2015 Mobil FCL kampányban az alábbi esetek árazását szükséges megvalósítani

##### külső rendszerből (pl. upc.hu) fogadott mobiltelefon díjcsomagok és kiegészítő szolgáltatások (pl. Családi csomag) megfelelő árának beállítása kosártörlés nélkül (1. fázis)

##### webshop rendszeren belül (pl. Készülékkeresőben – 2. fázis vagy Megrendelési folyamatban – 1. fázis) már kosárba helyezett, de jogosultság függvényében megváltozott árral rendelkező mobiltelefon díjcsomagok és kiegészítő szolgáltatások (Pl. Családi csomag) megfelelő árának beállítása.

##### Részletfizetéses készülékajánlat átállítása egyösszegű készülékajánlatra a választott készülék tulajdonságainak (pl. szín) megőrzésével amennyiben erre a felhasználó semmilyen formában nem jogosult – jelenleg csak az új előfizetők, lásd [3.14. pont](#_UPC_szempontjából_új).

#### A webshop további új funkciója, hogy bizonyos, feltételhez kötött ajánlatok előzetesen kosárba tehetők, értékesíthetőségük a kiválasztás befejezésével (Adatok oldalra történő továbblépés előtt) kerül ellenőrzésre. A felhasználóknak ebben az esetben további ajánlato(ka)t kell kosárba helyezniük, melyet egy felugró ablakban vagy annak segítségével tehetnek meg (lásd: jelenlegi médiaeszköz választó ablak, csak digitális alapszolgáltatás választása esetén).

#### A 2015 Mobil FCL kampányban az alábbi esetek előzetes kosárba helyezése lehetséges:

##### Mobiltelefon díjcsomagok (alapszolgáltatások, beleértve a Freedom S csomag is)

##### Mobilinternet ajánlatok (alapszolgáltatások)

#### Készülékajánlatok (beleértve a mobiltelefonokat, táblagépeket, tartozékokat)UPC szempontjából új előfizetők kosárba helyezhetik a kampányos árral rendelkező mobiltelefon és/vagy mobilinternet ajánlatokat, azonban a kiválasztás befejezésével (Adatok oldalra történő továbblépés előtt) a 2015 Mobil FCL kampány szerint kábel- vagy mobilinternet szolgáltatásokat kell választaniuk, melyet egy felugró ablakban vagy annak segítségével tehetnek meg (lásd: jelenlegi médiaeszköz választó ablak, csak digitális alapszolgáltatás választása esetén).

#### Amennyiben a felhasználóknak a kiválasztás befejezésével (Adatok oldalra történő továbblépés előtt) további ajánlatokat kell kosárba helyezniük, akkor az alábbi esetek támogatására szükséges felkészülni a felugró ablakban – itt történhet az esetfüggő tájékoztatás vagy további ajánlatok kiválasztásának lehetősége:

##### mobiltelefon díjcsomagok és/vagy táblagépek kampányos áron kosárba helyezhetők új előfizetők esetén is, a megrendelés véglegesítéséhez átnavigálást biztosítunk a További Szolgáltatások szekcióhoz és tájékoztatjuk az előfizetőket a kábeles szolgáltatás kiválasztásának szükségességéről és a listaáras igénybevételi lehetőségekről szövegesen.

##### mobilinternet csomagok kampányos áron kosárba helyezhetők új előfizetők esetén is, a megrendelés véglegesítéséhez átnavigálást biztosítunk a További Szolgáltatások szekcióhoz és tájékoztatjuk az előfizetőket a kábeles szolgáltatás kiválasztásának szükségességéről és a listaáras igénybevételi lehetőségekről

##### Freedom S mobiltelefon díjcsomag kosárba helyezhető, a megrendelés véglegesítéséhez Freedom M, L, XL mobiltelefon díjcsomag választása szükséges, melyet a felhasználók ebben az ablakban tehetnek meg

##### Mobiltelefon készülék kosárba helyezhető UPC szempontjából új ügyfeleknek, azonban, a megrendelés véglegesítéséhez Freedom S, M, L, XL mobiltelefon díjcsomag választása szükséges, melyet a felhasználók ebben az ablakban tehetnek meg

#### UPC szempontjából új előfizetők nem jogosultak részletfizetéses készülékajánlatok igénybe vételére webshop felületen, amíg az Online fizetési fejlesztés nem valósul meg. Ebben az esetben a 3.9. c pontban leírtak érvényesek.

#### A webshop felületen meglévő mobiltelefon ügyfelek kiszolgálása is megvalósul, szolgáltatásmódosítással, szolgáltatások kiegészítésével, valamint készülékek vásárlási lehetőségével egyaránt.

##### A meglévő szolgáltatások módosítása felhasználói azonosítást követően a fejlesztés 1. fázisában csak a megrendelési folyamatban (2. fázisától már a Készülékkeresőben is) a kosárból kezdeményezhető, meglévő telefonszám(ok) alapján.

##### Meglévő CCL tarifával rendelkező ügyfelek is kezdeményezhetnek módosítást az 1. fázisban lehetséges módon (megrendelési folyamatban történő, telefonszám alapú kosárba helyezéssel), azonban ezek az ügyfelek FCL mobiltelefon tarifákra tudnak váltani a Módosít/Mégsem gomb megnyomásával. A kapcsolódó kiegészítő szolgáltatásokat csak megtekinteni tudják az új FCL tarifák alatt, kosárba helyezésük csak tarifaváltás esetén lehetséges. Erről a felületen is tájékoztatjuk a felhasználókat egy figyelmeztető dobozban („Kérjük, tegye kosárba a Freedom XY díjcsomagot, hogy kiválaszthassa a kiegészítők szolgáltatásokat!”).

##### Indulás után meglévő FCL tarifával rendelkező ügyfelek is kezdeményezhetnek szolgáltatásmódosítást az 1. fázisban lehetséges módon. A módosítás megkezdése után azonban egyből kosárba helyezhetnek Kiegészítő szolgáltatásokat az érintett telefonszám mellé, valamint FCL mobiltelefon tarifákra tudnak váltani a Módosít/Mégsem gomb megnyomásával.

#### Külső rendszerben (pl. upc.hu) vagy bejelentkezés nélkül (pl. Készülékkereső) választott szolgáltatási csomagok elhelyezése meglévő előfizetésekre (telefonszámokra) a webshop fejlesztés 2. fázisában valósul meg. Így meglévő előfizetés esetén a választott mobiltelefon ajánlatok automatikusan új előfizetésként kerülnek kiválasztásra, míg az önállóan választott kiegészítő szolgáltatások törlésre kerülnek a kosárban.

#### Kivételt képez a kiegészítő szolgáltatás(ok) önálló választása 1 db meglévő mobiltelefon díjcsomag esetén, mivel itt egyértelműen beazonosítható a megrendelés célja, a kiválasztott kiegészítő szolgáltatás kosárba tud kerülni a meglévő 1 db telefonszám mellé.

#### A Családi csomag kosárba helyezése a Webshop fejlesztés 1. fázisában előfizetésenként történik (új előfizetéshez történő hozzáadás vagy meglévő módosításával a kosárból kezdeményezve), a 2. fázistól a felhasználók Kosárba helyezés pillanatában már kiválaszthatják, hogy melyik újonnan választott vagy meglévő előfizetéshez (telefonszám alapján) szeretnék hozzáadni a szolgáltatást.

#### Az egyszerűsített lemondásban részt vevő (Easy Exit) szolgáltatások lemondhatóságának biztosítása szükséges a lokális My UPC felület „Szolgáltatás lemondása” menüpontjában ([onlineugyfelszolgalat.upc.hu/myupc/index-service-resignation.xhtml](https://onlineugyfelszolgalat.upc.hu/myupc/index-service-resignation.xhtml)), valamint a Lemondó nyilatkozat oldalon ([www.upc.hu/lemondas](http://www.upc.hu/lemondas)).

#### A telefonszám választás a 2015 Mobil FCL kampány feltételei és díjai szerint lehetséges UPC Webshop felület „Adatok” oldalán, az egyszeri díjak kosárban történő megjelenítésével.

#### A saját beüzemelés lehetőségei, valamint a kétféle kiszállítási mód a 2015 Mobil FCL kampány feltételei és díjai szerint lehetséges UPC Webshop felület „Adatok” oldalán.

#### A hitelképességi vizsgálat a 2015 Mobil FCL kampány feltételei szerint lehetséges a webshop felületen, melynek további feltételei és sajátosságai a következők:

##### Az ügyfélscore a felhasználók bejelentkezésekor rendelkezésre áll.

##### A vizsgálat eredményeképpen kiszámított mobilelőleg a szolgáltatások kiválasztásának befejezésével, az „Adatok” oldalon jelenik meg a kosárban.

##### A hitelképességi vizsgálat eredményeképpen a megrendelés elutasításra kerülhet.

#### A fentieken túl a lokális My UPC rendszert ([onlineugyfelszolgalat.upc.hu](https://onlineugyfelszolgalat.upc.hu)) is fel kell készíteni a mobiltelefon szolgáltatások megjelenítésére és az ezzel kapcsolatos ügyintézési funkciókra a folyamatban lévő fejlesztés alapján és a 2015 Mobil FCL kampány feltételei (beleértve a [Wi-Free fejezetben](#_Wi-Free) foglaltak), elérhető csomagjai szerint.

#### A Kedvenc szám szolgáltatással kapcsolatos telefonszámok megadása a 2015 Mobil FCL kampány feltételei szerint lehetséges UPC Webshop felület „Adatok” oldalán, figyelembe véve a megadható hívásirányokat.

#### Speciális Freedom S online ajánlat (kampányindulással nem indul): Online csatornán a Freedom S csomag mobil szempontjából önállóan (tehát további mobiltelefon díjcsomagok megrendelési feltétele nélkül), a 2015. Mobil FCL kampányban definiált árpontokon történő értékesítése UPC Webshop megrendelési felületen, Call Me (Call Me Web, Call Me Back, Call Me Now) során valamint 1421-es telefonszámon történő online értékesítésben is lehetséges. Ez az ajánlat kampányindulással nem indul, előzetes értesítés alapján szükséges bekapcsolni rövid átfutási idővel.